Varnupių piliakalnis

Varnupių piliakalnis su gyvenviete (valstybės saugomas kultūros paminklas: unikalūs kodai: komplekso – , piliakalnio – , gyvenvietės – ; seni registro kodai: komplekso – A230KP, piliakalnio – A230K1P, gyvenvietės – A230K2P; senas kultūros paminklų sąrašo Nr. AR339) – piliakalnis su papėdės gyvenviete pietrytinėje Marijampolės savivaldybės teritorijos dalyje, Varnupių kaime (Igliaukos seniūnija).

Pasiekiamas keliu , Varnupiuose, 400 m prieš kelio posūkį į kairę pasukus į kairę šiaurės kryptimi ir pavažiavus 320 m.

 Istorija 
Piliakalnis žinomas nuo seno. Padavimai pasakoja, kad jį žemes nešdami kepurėmis supylė senovės lietuviai, gindamiesi nuo kryžiuočių. Esą, aikštelės viduryje buvęs įrengtas rūsys, kuriame gyventojai paslėpė nuo kryžiuočių savo turtus. Šis padavimas buvo sudominęs lengvatikius lobių ieškotojus, kurie piliakalnio viduryje buvo iškasę didelę duobę. Karo metais piliakalnio viršūnėje buvo iškasti apkasai, o šlaituose – slėptuvės.

1859 m. piliakalnį aprašė Lenkijos miškininkas, Sūduvos tyrinėtojas Aleksandras PolujanskisAleksander Połujański. Wędrówka po gubernii augustowskie w celu naukowym odbite. – Warszawa, 1859. – Str. 327 .. 1908 m. apie jį rašė kunigas Jonas TotoraitisJonas Totoraitis. Senovės liekanos ir lietuvių mitologiški atminimai. – Lietuvių tauta. – Vilnius, 1908. – T. 1. D. 2. – P. 178, 183., o 1909 m. – kraštotyrininkas Juozapas RadziukynasJuozapas Radziukynas. Suvalkų redybos pilekalniai su žemlapiu.- Varšuva, 1909. – P. 910..1935 m. duomenis apie jį surinko Valstybės archeologijos komisija, įpareigojusi žemės savininkus Ksaverą Bubnį ir Juozą Žukauską piliakalnį saugotiValstybės archeologijos komisijos medžiaga. – Kultūros paveldo centro paveldosaugos biblioteka. – F. 1. Ap. 1. B. 30. – L. 137–140, 143–148 ..

1972 m. piliakalnis paskelbtas respublikinės reikšmės archeologijos paminklu AR339Lietuvos TSR kultūros paminklų sąrašas. – Vilnius, 1973. – P. 122.. 1997 m. piliakalnis su gyvenviete įrašytas į Lietuvos Respublikos kultūros vertybių registro archeologinių vietų sąrašą kaip kultūros vertybių kompleksas A230KValstybės žinios. 1998, vas. 7. – Nr. 14., kuris 1998 m. Lietuvos Respublikos Vyriausybės nutarimu Nr. 612 paskelbtas kultūros paminklu A230KPDėl nekilnojamųjų kultūros vertybių paskelbimo kultūros paminklais. 1998-05-19., o 2005 m. pripažintas valstybės saugomu paminkluDėl nekilnojamųjų kultūros vertybių pripažinimo saugomomis. 2005-04-29..

 Piliakalnis su gyvenviete 
kairėje|miniatiūra|250x250px|3D modelis
Archeologinį kompleksą sudaro piliakalnis ir papėdės gyvenvietė. Paminklo teritorijos plotas – 4000 m², nuo aplinkinių ganyklų atitvertas betoninių stulpelių ir vielos tvora. Teritorijos pietiniame pakraštyje stovi informacinė lenta, o piliakalnio pietrytinėje papėdėje – betoninis anotacinio ženklo stovas.

0,11 km į pietvakarius nuo piliakalnio su gyvenviete teritorijos ribos stūkso mitologinis akmuo, vadinamas Patkaviniu.

 Piliakalnis 
Įrengtas atskiroje kalvoje, stūksančioje Amalvo pelkių pietiniame krašte. Šlaitai statūs, 7–12 m aukščio. Aikštelė ovali, pailga šiaurės vakarų – pietryčių kryptimi, 25x18 m dydžio, apjuosta 10–18 m pločio pylimu. Jis aukščiausias pietryčių dalyje – iki 2,5-3 m, o kitur – 0,5–1 m aukščio. Šiaurinėje pylimo dalyje yra 0,3 m gylio, 5 m pločio įdubimas, einantis 2 m pločio terasa šiaurės vakarų šlaitu žemyn – senojo įvažiavimo į piliakalnį vieta. Papėdėje piliakalnis apjuostas 0,2 m gylio, 3 m pločio grioviu ir už jo supiltu 0,4 m aukščio, 4 m pločio pylimu. Piliakalnis dirvonuoja, aikštelę kerta apkasaiLietuvos piliakalniai. Atlasas (sudarytojai Zenonas Baubonis, Gintautas Zabiela). – Vilnius, 2005. – T. 2..

 Papėdės gyvenvietė 
Rytinėje ir pietinėje piliakalnio papėdėse yra papėdės gyvenvietė, apimanti 0,1 ha plotą. Jos teritorija dirvonuoja.

 Tyrimai 
1954 m. žvalgė Petras TarasenkaPetras Tarasenka. Užnemunės krašto piliakalniai. – Vilnius, 1997. – P. 110-111., 1962 m. – Lietuvos mokslo akademijos Istorijos institutasLietuvos TSR archeologijos atlasas. – Vilnius: Mintis, 1975.- T. 2. – P. 176-177, Nr. 793., 2006 m. – Zenonas BaubonisZenonas Baubonis. Varnupių piliakalnio (Marijampolės r.) 2006 m. archeologinių žvalgymų ataskaita. – Kulturos paveldo centro paveldosaugos biblioteka.. 1971 m. tyrė Vilniaus universitetas (tyrimų vadovas Pranas Kulikauskas)Pranas Kulikauskas. Varnupių piliakalnio (Kapsuko raj.) tyrinėjimai 1971 m. – Archeologiniai ir etnografiniai tyrinėjimai Lietuvoje 1970 ir 1971 metais. – Vilnius, 1972. – P. 16–19..

Piliakalnio aikštelės pietryčių dalyje buvo ištirtas 200 m² plotas ir padarytas rytinio pylimo pjūvis. Aikštelėje aptiktas 0,6-4,8 m storio kultūrinis sluoksnis, kuriame rasta židinių, stulpaviečių, grublėtos bei žiestos keramikos, šlako, dvi titnago skeltės. Nustatyta, kad piliakalnio aikštelė buvo mažiausiai 3 kartus aukštinta užpilant metrinius molio sluoksnius. Molis buvęs sutvirtintas į jį įvairiomis kryptimis sudėtais pušiniais rąstais. Pylimas supiltas paskutiniu piliakalnio panaudojimo laikotarpiu iš smėlio ir žvyro, tvirtintas medžiais ir akmenimisPranas Kulikauskas. Varnupių (Kapsuko raj.) piliakalnis 1971 m. tyrinėjimų duomenimis. – Lietuvos TSR aukštųjų mokyklų mokslo darbai. Istorija. – Vilnius, 1974. – T. 14 (1). – P. 97–116..

Papėdės gyvenvietėje žvalgymų metu rasta geležies kritė, perdegusių akmenų, molio tinko.

Piliakalnis su gyvenviete datuojami I tūkstantmečio prieš m. e. pabaiga – XIII a.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

 Šaltiniai 

 Pranas Kulikauskas. Užnemunės piliakalniai. – Vilnius, 1982. – P. 25-26, 81-82, pav. 52-60.

 Nuorodos 
 Sąrašas:Lietuvos piliakalniai
 Lietuvos piliakalniai. Varnupiai
 Petras Tarasenka. Užnemunės krašto piliakalniai
 Varnupių piliakalnio tyrinėjimai 1971 m.
 Varnupių piliakalnis su gyvenviete. Kultūros vertybių registras
 Varnupių piliakalnio su gyvenviete piliakalnis, vadinamas Kirvakalniu. Kultūros vertybių registras
 Varnupio piliakalnio su gyvenviete gyvenvietė. Kultūros vertybių registras
 Hillforts.eu atvirųjų duomenų ištekliai

Kategorija:Piliakalniai Marijampolės savivaldybėje